
MinisteréOduber: Ley di All-lnclusive 
di Pais Aruba 

ATIA satisfecho 
contestanan rici 
Minister Odube 
reunion di All-li 


DEN Parlamento di Aruba 
dentro di poco tin tratamento di 
un ley cu lo conoce cambionan 
specialmente pa locual ta trata 
All-Inclusive y esaki sigur a genera 
hopi discusion. 

Hunta di directiva di ATIA y entre 
su miembronan tambe genera 
diferente pregunta pa cual e 
organisacion a pidi un reunion cu 
Minister Otmar Oduber. 

Minister Oduber a invita tur 3 
instancia huridico cu a traha 
rib’e ley Directie Wetgeving, 
mr. Allan F. Kuster di oficina di 
abogado Kuster, y for di Corsou 
oficina di abogado van Eps 
Kunneman van Doorne. Tambe 
oficina di turismo tabata presente 
den e reunion. 

Tur pa sigura cu tin contesta pa tur 
pregunta of inkietud cu por tin pa 
cu e cambio di ley aki. 

Desde aña pasa e organisacion 
cu ta representa gran parti di e 
sector comercial riba nos isla, 
ATIA, a vocifera nan mes contra 
e fenomeno creciente di All- 
Inclusive. 


ATIA ta di opinion cu esaki tin 
un efecto negativo directamente 
rib’e negoshinan cu tin pafo di 
e hotelnan. Ta trata aki di tanto 
restaurantnan of tiendanan cu 
tambe ta miembro di ATIA. 

E presidente di ATIA, sr. Michel 
Henriquez ta satisfecho cu e 
contestanan ricibi y awor ta bay 
bek den nan seno pa comparti e 
informacion ricibi. 

Sra. Ronella Tjin Asjoe-Croes di 
ATA cu tambe a forma parti di e 
reunion ta kere cu mester tuma 
accion contrario na no haci nada. 
Sra. Tjin Asjoe-Croes ta kere den 
plataformanan manera e reunion 
aki ta di suma importancia pa 
por comparti resultado di varios 
investigacionnan haci y treciendo 
asina tambe nan punto di bista 
dilanti. 

E directora di oficina di turismo ta 
mira cu den un termino basta corto, 
considerando e tendencianan, lo 
por tin aki un par di aña rib’e strip 
di Palm Beach acomodacionnan 
exclusivamente All-Inclusive. 
P’esey ta asina importante pa tuma 


accion y discuti e topiconan di 
preocupacion cu ta bin dilanti cu 
e tendencia di All-Inclusive. For di 
e dialogo hiba 

Minister Otmar Oduber ta mira 
cu tabatin hopi informacion cu 
en berdad no tabata conoci pa 
ATIA. A mustra e organisacion di 
comercio rib’e proceso cu a wordo 
hiba unda cu a sinta entre otro cu 
AHATA. 

Minister Oduber ta mira cu AHATA 
tin dos diferente grupo dividi cu 
ta e operadornan di e hotelnan y 
di otro banda tin e doñonan di e 
propiedad unda cada un tin nan 
propio interes. 

E mandatario ta indica cu e ley di 
All-Inclusive ta na interes general 
di pais Aruba. 

Mientras cu a reuni cu ATIA mester 
bisa cu Minister a ricibi hopi carta 
di diferente organisacionnan 
manera taxistanan, wholesalers, 
AGA, otro restaurantnan, 
companianan di importacion y 
asina por sigui menciona, tur 
cu e preocupacion pa e posibel 
aumento di acomodacionnan All- 


Inclusive na Aruba y lo kier mira 
esaki regula den un ley. 

E mandatario ta comenta cu e ta 
un discucion cu no a inicia awor, 
pero cu a haya mas atencion na 
momento di benta di Westin. 
Minister Oduber ta referi na e 
ultimo 3 di e 4 transaccionnan cu 
a tuma luga a cumpra un permiso 
existente. 

“No ta facilmente por bisa ban 
pone reglanan nobo pa hotelnan 
nobo siendo cu e ehempel cu nos 
tin di e ultimo 3 propiedadnan, 
casi 4 propiedadnan, tabata di 
hotelnan existente cu permisonan 
existente, cu a wordo cumpra pa 
operadornan di acomodacionnan 
All-Inclusive”, e Minister encarga 
cu Turismo a bisa. 

Minister Oduber ta termina 
bisando cu e tambe ta mira atras 
na un bon reunion y ta sigur 
cu e tipo di dialogonan aki lo 
continua den e dianan nos dilanti 
pa formula e discusion cu lo 
conclui den Parlamento di Aruba. 
E mandatario ta spera cu lo pasa 
e ley aki mas pronto cu ta posibel. 

Unabes cu gerencia di N.V. Elmar a pidi 
intermediacion di Mediador di Gobierno 


UEA ta sinta spera 
riba proposicion 
di Mediador di 
Gobierno 


Hecho ta cu UEA sigur lo no firma ningun CAO 
sin aprobacion di su miembronan 


/ 


AYERA mainta, 

Union Electricista Arubano, a organisa 
un reunion pa su miembronan na Stadion 
Franklin Bareño na Piedra Plat. E tabata mas 
bien un reunion informativo y no tabatin nada 
pa miembronan tin cu aprobacion e concepto 
negocia cu gerencia di N.V. Elmar. 

Di acuerdo cu Vice Presidente di UEA, Gilbert 
Dirksz, berdad tin un disputa riba tres punto, 
mirando e pakete cu a bin luchando pe pa 
lunanan largo, caminda cu tog ta haya mayoria 
di e puntonan di e pakete, pero tin tres punto 
di diferencia cu enberdad, nan kier wak un 
cambio den nan. 

Pero como cu Gerencia di N.V. Elmar a pidi 
intermediacion di Gobierno, UEA y sigur 
gerencia di N.V. Elmar lo kier dun’e su tempo 
p’e studio loke a ser logra te awor den e 
negociacionnan. E 3 puntonan pa cual no tin 
claridad ainda, Mediador di Gobierno lo haya 
su tempo pa studia nan y bin cu su proposicion. 
Si t’asina segun Gilbert Dirksz, mirando locual 
ta pasando aworaki, practicamente tin un 
grupito cu ta stroba tur cos, caminda cu nan no 
ta duna e sindicato e oportunidad pa bay bek 
mesa y sigui negosha e puntonan aki y tanten 
cu esey no pasa cu nan mes ta stroba pa yega 
na un decision final. 

Si e grupito aki sigui stroba, ta yega un 
momento cu tur cos por cay na awa y caminda 
cu un y tur lo perde locual cu tin riba mesa 
actualmente, segun e Vice Presidente. 

Pesey ayera mainta a pidi e miembronan pa 
haya oportunidad y a pidi pa cada un trahador, 


pa por fabor, pa nan bay sinta un rato, analisa, 
tuma un break chikito. 

Di mes e Director di N.V. Elmar, Robert 
Henriquez ta riba un dienstreis, ta bon pa cada 
trahador analisa pa su mes, kico lo ta mihor pa 
su persona. 

Esaki no nifica cu tin un cooling off period, 
pasobra esey no t’e caso. Berdad siman 
pasa tabatin combersacion cu Mediador di 
Gobierno, pero no pa discuti ningun cooling off 
period.Sindicato UEA no tin ningun conflicto 
actualmente. Si t’asina cu tin algun persona 
cu ta trata di bruha tera, y ta purba di trece 
noticianan falso. 

Dado momento cos ta cay pisa pa nan den 
cierto forma. E.o. e obligacionnan social. 
Parcialmente e sindicato tin un pensamento 
positivo riba e parti aki, pero no ta tur hende 
ta yega n’e salario halto halto tampoco. 

Di acuerdo cu Gilbert Dirksz, den e pakete 
cu tin actualmente riba mesa, enberdad tin 
cosnan social aden, caminda cu nan ta bon. 
Miembronan no ta rechasa esey. 

Pa locual ta baymento dilanti den salario, 
berdad tin dos aña te na comienso di 2018, tin 
un aumento den salario. 2019 practicamente 
si yega na un conclusion p’e salarisstructuur, 
ta haya cu 2019, no ta bay haya nada den e 
salario. Pero aparte di esey, tin un protocol 
caminda cu si tur cos bay bon, e ta wordo firma 
caminda cu ta bisa claramente cu e functie- 
beschrijving ta wordo revisa di nobo, ta analisa 
e salarisstructuur y 2020, ora tin negociacion 


di nobo, eynan tur cos por wordo negocia bek. 
Aworaki no sa kico t’e mayor preocupacion, 
aunke claramente a bin dilanti e parti di 
functie-beschrijving, caminda hopi miembro ta 
bisa no sa unda nan ta, bao di ken ta bay cay, 
pero tambe ta bay traha riba esey. Pesey UEA 
a pidi si e sistema nobo aki drenta na vigor 1 
di januari 2018, caminda cu ta duna hendenan 
tempo y ta duna e sindicato tempo pa caba cu 
tur otro rekisitonan cu tin cu bin acerca. 

Ningun hende no ta bay atras. Tin aumento 
hopi bon, compara cu tur e CAO-nan den 
historia di Elmar. Tanten cu no tin aprobacion, 
sindicato UEA no ta bay di acuerdo cu nada y 
lo no firma nada. 

Te miembronan t’esnan cu tin e ultimo palabra. 
UEA no solamente ta traha na bienestar di e 
miembronan, pero tambe di e compania. 

Si no tin continuidad di compania, no tin 
continuidad di miembro/trahador tampoco. 
Si miembronan sigui insisti den aumento den 
salario, lo por nifica cu N.V. Elmar hasta lo por 
bay na retira 20 hende. 

UEA no por acepta esey. Sea conciente un rato, 
duna e sindicato e oportunidad. No por haci 
algo descabeya. Asina ta cu esnan cu ta cana 
fomenta rond cu directiva ta cla pa firma, esey 
no ta berdad. Berdad nan ta por hopi cos, pero 
tin cos cu nan no por acepta y a pidi pa bay 
mesa cu esey. 

E UEA aki no ta firma nada sin miembronan 
mes no duna nan aprobacion p’e CAO nobo. 




dfe dten Ito) mftxrn 

Registra awo! 

Manda bo e-mail na 
noticia@ awemainta. com 

Prome Minister Mike Eman 

Exigencia di 
Aruba ta pa 
CITGO t # e prome 
Green Refinery' 
di nos hemisferio 

Capturando emision di carbon pa 
cultiva alga 





Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 


SLOTNAN Dl SEGURIDAD,SCHARNIER 
CU DIEVENPIN, DIEVENKLAUWEN, 
SLIDINGDOORPIN,RAAMUITZETTERS. 

Travel Bureou Inc. 

www . al ef otiravel . com 


Las Vegas Tour 


October 18 - 26 - 2016 
9 day - 8 nights 
Circus Circus Hotel 
Transportation to/from Airport 
KA Cirque de Soleil - Night Tour 
Deluxe Hoover Dam Tour 



DURANTE e anuncio di re-apertura di 
e refineria realisa siman pasa, Minister 
President Mike Eman a resalta tambe 
un punto hopi importante den henter e 
acuerdo logra cu e compania CITGO. Ta 
trata di un sistema riba cual e refineria 
lo funciona a base di gas y e emision 
di carbon, cu normalmente ta sali di e 
refineria, ta wordo captura y uza den 
e cultivo di alga (algen) cu na su lugar 
ta bira un recurso renobabel util den 
diferente uzo. 

E condicion aki di parti di Gabinete Mike 
Eman ta pone cu e planta di CITGO na 
Aruba lo bira e prome ‘Green Refinery’ di 
nos hemisferio y ta reafirma e posicion 
di vanguardia cu Aruba tin riba tereno 
di sostenibilidad. 

Premier Eman a bisa cu e contract cu 
CITGO ta inclui condicionnan hopi 
detaya mara n’e re-apertura di e refineria. 
Un di e exigencianan di parti di Aruba 
cu tabata importante y no-negociabel 
tabata uzo di gas pa opera e refineria. 

Esey kiermen cu e refineria ta bay den 
operacion cu suministro di gas for 
di Venezuela cu ta yega Aruba den e 
subsuelo di lama. Esaki ta algo cu e 
compania Mericano, ya caba a bay di 
acuerdo y ta den plan pa ehecuta. 


E planta na Aruba ta bira e prome 
proyecto di ‘carbon capture’ na nivel 
industrial. 

“Si e logra na Aruba, no solamente pa 
Aruba lo ta algo grandi, pero henter 
mundo cu ta mirando Aruba caba 
como pais liderando riba tereno di 
sostenibilidad y buscando pa yega na 
100% di energia for di fuente renobabel,” 
asina Minister President Eman a splica. 
Adicionalmente ta reduci e huma cu nos 
tabata conoce ta sali di e refineria. 

Aruba por bira ehempel di un di e 
opcionnan mas grandi cu tin pa bay 
reduci carbon cu ta sali for di cualkier 
industria cu ta emiti carbon. 

Gabinete Mike Eman ta kere cu e 
combinacion aki di un industria cu pa 
hopi decada ta importante den economia 
di e isla, awor tambe por cuadra cu e liña 
di pensamento ‘green’ y asina haya ‘the 
best of both worlds.’ 

P’e motibo aki Prome Minister Mike 
Eman ta sinti su mes hopi satisfecho 
y orguyoso p’e estupendo trabou haci 
di parti di e grupo negociado lidera pa 
Minister di Energia ing. Mike de Meza, 
como tambe Director di Gabinete, sr. 
Richard Arends. 

Flex Team moviendo den areanan cu hopi movecion 

Polis atendiendo 
hobennan baldadi 
cu man duro 

A kita varios arma y droga for di caya 



DEN e siman di dialuna pa diadomingo 
ultimo, e grupo di Polis cu ta carga e 
nomber di “Flex-Team” tabatin e tarea 
pa controla y patruya den tur area 
unda tin concentracion di hobennan 
considera como problematico. 

Nan a patruya specialmente den e 
casnan di pueblo na Sero Patrishi, 
Bushiri y Madiki. A atende cu tur 
formacion di grupo, a core cu e 
hobennan for di e area y manda nan 
cas.A haya poco droga tambe den nan 
poder, specialmente marihuana. 

E grupo special aki a topa tambe cu 
formacion di grupo di hende den 
otro areanan conoci, manera dilanti 
Manuelito’s Bar, Circle K y Hotel 
Bacarat, pa cual a atende cu nan cu man 
duro! Den hopi caso, ora Polis yega pa 
controla, mesora ta core tira nan droga 
abou na suela p’asina bisa despues cu 
no ta di nan e tabata. Asina a topa cu 
varios sakito cu contenido parecido na 
cocaina of marihuana. 

Un otro area cu ta birando popular den 
oranan di anochi pa formacion di grupo 


ta Eagle Beach, unda ta consumi alcohol 
compaña cu musica zonando masha 
duro.Aki tambe, durante control, a 
topa cu droga y algun arma blanco. A 
core cu tur hende for di e area, locual 
nan no a gusta mucho. 

E problematica di hobennan 
aglomerando na Palm Beach Plaza 
tambe a haya atencion y e hobennan 
cu siguridad di e mall a identifica como 
problematico a haya di tende y a core 
nan di e sitio. Den e proceso a topa cu 
poco marihuana tambe riba algun di 
nan.Mayoria tabata menor di edad. 

E mesun grupo aki a detene un total di 
7 persona, di cual 6 tabata ilegal y nan 
a atende un atraco arma. 

Na Warda di Polis, despues di e 
controlnan, a acumula 2 cuchiu, varios 
sker, 6 procesado di marihuana, 4 
sakito di cocaina, 4 saco di marihuana, 
varios sigaria di marihuana, un mea 
preto cu ta bisti riba cara, etc. 

Polis ta adverti cu lo sigui controla den 
e dianan nos dilanti, den un esfuerso pa 
kita mas droga y arma for di riba caya. 



Ta buscando 
paradero 
di Anthony 
Arends 

FORdi diabierna dia 6 di mei rond di 3:00pm 
den cercania di Tienda Geerman na Tanki 
Leendert tabata e ultimo biaha cu a mira 
Anthony Damian Arends. 

Polis ta pidi comunidad cooperacion pa duna 
informacion riba paradero di e meneer aki. 
E tin postura normal y ta di color di cuero 
blanco, cabey preto y wowo berde y ta papia 
Papiamento. E ultimo biaha cu su famia a mir’e 
e tabata bisti na un camisa oranje cu manga 
largo y un carson bruin cu sapato preto. 

Su famia ta preocupa p’e, pa cual a emiti un 
peticion di buskeda na Polis. Cuerpo Policial 
Aruba ta haci un peticion na comunidad, pa 
cualkier persona cu por sa mas di e meneer 
Arends, pa yama Polis mesora na number 
di telefon 100. Ta gradici comunidad p’e 
cooperacion di semper. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Orago n spec\áv% 


S 


Samsung note edge 


blu sport 4.5 
afl. 210.00 



Samsungs3 minl 
afl. 315.00 


Also: Samsung S5 . s5 mini. Samsung S4. Samsung 4 mini. S3 mini etc. 

Accessories for all Samsung and Iphone modeis 


Toshiba Laptop 15.6 “ 4Gb 320Gb Harddisk. Afl. 900.00 
Hp Ink catridges. Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessories for all Samsung modeis and other oellulars. 
Unlock, reload, reset. upgrade, replace lcd, keypad, speaker etc. 

Dia 16 di mei 2016 ta un dia historico pa cuido medico na Aruba 

Tin consencus porfin pa sigui 
desaroya mas servicio na IMSAN 

Di acuerdo cu Minister dr. Alex Schwengle 


DIALUNA, dia 16 di mei, 2016 tabata un dia 
historico pa cuido medico na Aruba, segun 
Minister di Salud, Deporte y Cuido di Nos 
Grandinan, dr. Alex Schwengle a expresa 
durante di un conferencia di prensa na 
Instituto Medico San Nicolas (IMSAN). 

E mandatario a bisa cu despues di hopi analisis 
y negociacion, AZV, Gobierno y IMSAN a 
yega n’e punto cu por anuncia na comunidad 
di Aruba cu a yega na un consensus pa cu a 
desaroyo di servicionan na IMSAN. 

Minister Schwengle a declara cu e ta contento 
cu a yega na decisionnan importante cu ta 
enfoca riba mehora y expande servicionan 
den cuido medico na Aruba, particularmente 
hisando e cantidad y calidad di servicionan 
y cuido cu ta wordo ofreci na San Nicolas, 
y ta complementa e servicionan y cuido cu 
ta wordo brinda na Dr. Horacio E. Oduber 
Hospital. 

Hopi miyones a wordo inverti caba na 
IMSAN y no tin ningun logica pa no sigui 
cu loke a cuminsa caba, haciendo cambio, 
adaptacionnan y agregando n’e servicio y 
ekiponan cu ya tin aki, e Minister a expresa. 
El a agrega cu ta tene na cuenta sigur tambe 
cu expansion di servicionan e convinencia 
y comodidad di e habitantenan di p’ariba di 
brug, kende lo corta tempo di biahe y espera 
uzando servicionan cu lo ta disponibel na San 



Tel: 5821164 
Cel: 5931189 
Fax: 5880109 
www. bouti que keyl a. com 


Nicolas tambe. 

Pa 2018 IMSAN, hunto cu su partner 
internacional Baptist Health South Florida 
mester ta cla pa ricibi su prome paciente pa 
radioterapia, cual ta wordo administra cu 
un linear acelerator hopi moderno, y lo por 
cuminsa uza e tres salanan di operacion. 

E salanan di operacion lo ta dedica na 
“dagbehandelingen”, o sea intervencionnan 
pa cual e paciente no ta wordo admiti den 
hospital. 

Si acaso pasa cu un paciente mester wordo 
admiti, e ta wordo manda hospital. 

Como cu IMSAN lo sigui desaroya e 
departamento di specialista di wowo, un di 
e salanan di operacion ta bira practicamente 
exclusivamente pa operacionnan di wowo. 

Adicional di e 18 stoelnan cu ya ta den uzo 
completo pa Haemodialyse, ta agregando 
servicionan di Peritoneale Dialyse; y e 
Departamento di Eerste Hulp lo conoce 
expansion y profesionalisacion. 

Pa cumpli cu rekisitonan p’e servicio di 
radioterapia, lo expande tambe Departamento 
di “Rontgen”. Lo agrega por lo menos un 
servicio mas, esta di CT-scan. 

E parti di sterilisacion cu ta pertenece n’e 
salanan di operacion ta casi cla, Minister 
Schwengle a agrega. 

E titular di salud a subraya cu lo 
nifica “kapitaalvernietiging”, esta 
“destruccion di inversion” si no 
sigui cu e plannan pa IMSAN. 

E 



Nos tin hopi paña nobo y bunita 
di size S te cu size 26 
Pasa wak pa bo mes!! 


Paradera 34 ~ Dialuna - Diasabra ~ 9aiu - 6:30pm 


u 


facebook 



departamento cu mas ta bay costa na 
“exploitatiekosten” t’e salanan di operacion; 
lo tuma un inversion di entre 7 pa 9 miyon 
florin pa tur cos keda cla. 

Realidad ta cu Aruba mester di mas sala di 
operacion, y esnan di IMSAN lo complementa 
esnan di hospital y asina lo corta tambe e 
tempo cu pacientenan mester warda pa haya 
un operacion of intervencion. 

E comunicaion entre IMSAN y Hospital tabata 
hopi importante pa por realisa un bon plan y 
bon partnership. 

Ta logico pa caba loke a cuminsa cun’e, como 
cu ya tur cos ta den un fase bastante avansa, 
segun Minister Schwengle. E edificio di IMSAN 
a wordo construi como un centro di cuido y lo 
sigui wordo uza tambe como tal. 

Den futuro lo mester bin combersacion 
tambe entre IMSAN y CITGO pa determina e 
servicionan cu CITGO lo mester y kico IMSAN 
por provee of kico lo por haci pa adapta cierto 
servicio pa acomoda e necesidadnan di CITGO, 
e Minister a comenta. 

Tin un necesidad pa un centro medico na 
San Nicolas y cu e acuerdo cu a yega entre e 
partidonan envolvi awor por sigui traha riba 
su realisacion. A inverti hopi caba aki, banda di 
infrastructura tambe den aparatonan cu ainda 
no ta den uzo, y lo ta pica pa no caba e trabao. 
Apesar cu tabatin algun fout den e infrastructura, 
manera e escogencia di lift, cual ta mucho 
chikito pa transporta brancard, y e falta di 
cumplimento cu “brandveiligheid”, 
pa falta di bon planificacion, lo 
haci e cambionan necesario y 
JV lo sigui cu e plannan nobo y 

adapta pa ofrece mas servicio 
_ y calidad halto di cuido 

cu lo bay conta cu 
acreditacion 
internacional di 
JCI, Minister 
Schwengle a 
remarca. 

AVP ta tata spiritual di desmantelacion! 

Awe politiconan di 
AVP den un furia 
total kier pronkia 
cu pluma di otro 

Segun fraccion di MEP 


TA INCREIBEL pa mira con 
durante e ultimo dianan aki 
varios di e politiconan di AVP nan 
consenshi a cuminsa remorde y 
a dicidi pa den grupo bombardia 
tur medio di comunicacion 
cu avalancha di comunicado 
y declaracionnnan di fariseo y 
esaki relaciona cu reapertura di e 
refineria na San Nicolas. 

Awor diripiente tur e politiconan 
aki ta laba man y no kier wordo 
recorda cu desde principio caba 
nan tabata PRO desmantelacion 
di e refineria. 

Desmantelacion na 1988 

Na prome lugar e politiconan 
aki mester cuminsa na reconoce 
e actitud maligno di nan mesun 
partido AVP cu tabata e tata 
spiritual di desmantelacion di 
e refineria na 1988, ora cu e 
tempo ey Gabinete Eman 1 a 
firma cu Westcoast y Schotte 
B.V. pa desmantela e refineria 
completamente y bende e resto 
como hero bieu den exterior. 
Tabata danki na e esfuersonan 


di Gabinete Oduber y MEP cu a 
drenta Gobierno net na tempo pa 
para e cortamento di e refineria y 
percura pa trece Coastal Aruba y 
p’asina por a habri e refineria bek 
na 1991. 

AVP a cera Valero na 2012 
Na di dos lugar, tur e politiconan 
aki a lubida completamente con 
nan lider Mike Eman, den un wega 
sushi cu Valero pa stop e operacion 
di e refineria durante gobernacion 
di MEP, a grita henter campaña 
2009 cu e lo habri e refineria 
despues di eleccion, pasobra e tin 
un deal di 40 miyon florin cu Bill 
Klesse di Valero. 

Asina cu AVP a gana eleccion, 
Mike Eman a anuncia cu den un 
siman di tempo e ta bay PEMEX 
na Mexico y lo habri e refineria. 
Despues a sigui cu biahenan rond 
mundo cu un racha di mentira 
di Mike Eman y Mike de Meza: 
PEMEX, Petro China, Pacific 
Rubiales Energy di Colombia, 
Petrobras di Brasil, Ecopetrol 
di Colombia, PEDEVESA (!) 


di Venezuela lo habri e 
refineria etc. 

Sinembargo, tur esakinan 
tabata mentiranan 
flagrante y ni e Settlement 
Agreement entre gobierno 
y Valero no a conduci na 
un reapertura di e refineria 
y finalmente AVP a cera 
e refineria na November 
2012. 

Accion Ora Cero di MEP 

Na di tres lugar, partido AVP 
cu nunca a lubida su mal 
mañanan di pasado, un biaha mas 
tabata cla cu Valero pa desmantela 
e refineria y parti e tereno cu nan 
compinchinan politico.Minister de 
Meza a declara e tempo ey: “Por 
cuminsa desmantela Valero den 
2 luna di tempo!”. 

Sinembargo, tabata danki na e 
esfuersonan di MEP cu a bin cu 
e Accion Ora Cero cu por a evita 
e desmantelacion aki. Henter 
comunidad por corda ainda con 
partido MEP a organisa dia 27 
februari 2015 un reunion masal 
na su Cede na Santa Cruz pa para e 
intencion maligno di partido AVP 
pa desmantela e refineria mescos 
cu nan kier a haci caba na 1988. 
Rib’e anochi aki na Cede varios 
carta a ser manda pa ehecutivonan 
di Valero y tambe pa Gabinete Mike 
Eman pa nan stop inmediatamente 
nan intencion di desmantela e 
refineria. 

Despues e masa presente na Cede 
di MEP a forma un caravana di 
auto y a bay para y protesta dilanti 
porta principal di Valero na San 


Nicolas. 

E multitud presente a demostra nan 
amor patrio y den forma enfatico 
tabata condena e intencion 
maligno di AVP pa conhuntamente 
cu Valero desmantela e refineria. 
Te den oranan laat di marduga 
e publico a keda protesta dilanti 
porta principal di Valero. 

E actitud heroico aki di e 
demostrantenan no a cay den bon 
tera cerca integrantenan di AVP y 
nan a chercha y bagatelisa henter 
e Acion Ora Cero aki, ya cu nunca 
nan a kere den un reapertura di e 
refineria. 

Mas esfuersonan di MEP 
Na di cuater lugar, e politiconan 
di AVP a lubida con nan mesun 
fraccion na tres ocasion (26 maart 
2012, 23 di juni 2014 y 5 di mei 
2015) a vota CONTRA mocionnan 
presenta pa fraccion di MEP pa 
para e desmantelacion y percura 
pa reapertura di e refineria. 

Na di cinco lugar, nan no kier 
reconoce tur e esfuersonan 
di colega di partido Glenbert 
Croes a haci pa yega te cerca e 
ehecutivonan top di Pedevsa na 
Venezuela y convence nan cu 
reapertura di e refineria ta di 
vital importancia pa desaroyo 
economico y financiero di nos 
pais. 

Resumiendo, awe tur e politiconan 
di AVP sin escrupulo ta pronkia cu 
pluma di otro, siendo cu henter 
pueblo mes por a mira kico 
realmente semper nan intencion 
tabata, esta desmantela e refineria 
completamente y parti e tereno pa 
nan compinchinan politico. 

Parlamentario Jennifer Arends-Reyes: 


Gran mayoria di gremio 
no ta desea di wak un 
crecimento di hotelnan 
All-lnclusive pa Aruba 


SEGUN sra. A r e n d s - 

Reyes, e discusion tocante e tema di All- 
Inclusive ta uno cu no a cuminsa di dia cu e 
ley a yega Parlamento sino di basta tempo 
prome caba.Durante aña pasa y e comienso 
di aña aki den comision di Turismo a tuma 
lugar diferente reunion preparatorio pa haya 
informacion y punto di bista di varios gremio. 
Cu AHATA a sinta varios biaha cu comision 
rib’e topico, ATA tambe y e Minister di Turismo 
hunto cu Minister di Salubridad tocante nan 
punto di bista. 

Recientemente a palabra durante un comision 
central, cu a conta cu representacion di 


tres fraccion, cu e fraccionan lo sigui busca 
informacion riba nan mes, pa e. o. motibo 
di planning di Parlamento, compromisonan 
den exterior di varios miembro, preparacion 
y reunionan IPKO na Hulanda, sra. Arends- 
Reyes ta sigui splica. 

Awe, algun tempo despues cu nos a haya e 
proposicion di Ley pa regula All-Inclusive 
basicamente e posicionnan ta mesun cos cu 
anteriormente. 


impresion cu ta leu di otro, pero e realidad ta 
cu tin un punto cu gran mayoria ta di acuerdo 
cu ne y ta cu nan no lo ta desea di wak un 
crecemento di Hotelnan tipo All-Inclusive pa 
Aruba. 

Di e punto di salida aki lo mester sigui, basa 
riba informacion, p’asina wak mas di cerca kico 
lo por haci y di e mihor manera na beneficio 
di Aruba, su Turismo y bienestar di tur, sra. 
Arends-Reyes ta termina bisando. 


Fraccion di AVP a sinta un biaha 
mas cu varios gremio pa scucha 
nan punto bista como ‘belang 
organisaties’ di e sector. Mester 
bisa cu tur gremio ta den dialogo 
ainda cu e. o. Minister di Turismo. 
Y remarcabel ta cu por crea e 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) • 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 


Chauffeur di van 
ta perde control 
y dal contra un 
palo di luz 




SEER iip to 25.00 


jScurce 


1M 

Home Energy System 


New generation of 
inverter minisplit 


LENNDX^ 



Scotsman 


oooo 

PfODiGy 



DIAMARS mainta, un accidente a sosode riba 
caminda di Seri Tijshi. Un chauffeur a perde control 
di su van y dal fuertemente contra un palo di luz 
panort di caminda. 

Ningun persona a resulta herida, aunke ELMAR a 
keda notifica di e sucedido pa atende cu e palo di 
luz. Polis di trafico tambe a presenta na e sitio 

Diarcmson awor 

IPA ta regala comunidad di Aruba un 
evento publico titula "Capitol Profesional" 


DEN cuadro di Instituto Pedagogico Arubano 
(IPA) su di 25 aña di aniversario, IPA ta tene 
su evento publico titula Capital Profesional. 
Henter e comunidad di Aruba, particular- 
mente alumni, tur profesional riba tereno di 
enseñansa y studiante di IPA ta keda cordial- 
mente invita pa presencia e evento. 

E orado principal ta dr. Andy Hargreaves. 

Dr. Hargreaves ta e Thomas More Brennan 
Chair na Lynch School of Education na Boston 
College. Prome cu esey, e tabata e co-funda- 
dor y co-director di International Centre for 
Educational Change na e Ontario Institute for 
Studies in Education. 

Dr. Hargreaves a skirbi y edita mas cu 30 buki 
di cual mayoria di nan a ricibi un premio di 
excelencia for di American Educational Re- 
search Association, the American Libraries 
Association, y the American Association of 
Colleges for Teacher Education. 

Un di nan ta Capital Profesional, Transform- 
ing Teaching in Every School (cu Michael 
Fullan, 2012) a ricibi tres premio incluyendo 
e $100,000 Grawemeyer Award in Education 
na 2015. 

Dr. Hargreaves ta traha como advisor den edu- 
cacion pa e Premier di Ontario, e ta e fundador 
editorial di dos diario escolar, y ta Presidente 
electo di International Congress for School 
Effectiveness and Improvement. 

E ta obtene un Doctorado honorario di Uni- 
versity of Uppsala di Swisa. 

Na januari 2015, el a clasifica number 6 como 
e experto cu mayor influencia riba politico 
estadounidense. Andy ta consulta cu organi- 
sacionnan y Gobiernan di henter mundo. 

Su buki mas reciente ta Uplifting Leadership 
(with Alan Boyle and Alma Harris) published 
by Jossey Bass Business, 2014. 

Durante e evento dr. Hargreaves lo elabora 
rib’e topico Capital Profesional, specificamen- 
te riba educador y formacion di educador. 
Andy Hargreaves y Michael Fullan a crea un 
agenda pa transforma e futuro di enseñansa 
y educacion publico. 

Capital Profesional tin como obhetivo com- 
bati tur argumento y stereotipo di educador 
y enseñansa a base di idea y evidencia, y di un 


manera strategicamente poderoso. 

E ta inclui guia pa yega na accion pa maestro, 
administradonan, scol y districto, y lidernan 
estatales y federales. 

Alabes lo tin un exposicion titula “25 years 
Best Practices and Research in Education”. 
Meta di e exposicion ta pa expone un seleccion 
di tur e miho practicanan, investigacionnan y 
proyectonan cu IPA tabata envolvi cu nan den 
e ultimo añanan. 

Como e prome institucion na nivel acade- 
mico na Aruba cu ta cumpli cu e normanan 
di calidad di NVAO (Nederlands-Vlaamse 
Acreditatie Organisatie), IPA semper tabatin 
un rol di agente di cambio, y como tal, tabata 
forma parti integral di mayoria iniciativa di 
transformacion den area di enseñansa riba 
varios nivel. 

Pa menciona algun di e iniciativanan: inno- 
vacion den enseñansa y desaroyo di idioma 
(Papiamento y multilingualismo), innova- 
cion den didactica (scol preparatorio y basi- 
co), acercamento glocal (global-local) riba 
enseñansa, enseñansa integra y basa riba 
proyecto, internacionalisacion, profesionali- 
sacion continuo di maestro, reconocemento di 
profesionalnan local na nivelnan academico. 
E expo lo wordo presenta pa IPA su propio 
personal academico, studiantenan y alumni 
cu lo ta dispuesto pa elabora en breve rib’e 
diferente proyectonan, como tambe dialoga 
cu esnan presente. 

Aki ta sigui un resumen di e proyectonan: 
Investigacion y profesionalisacion continuo 
den cuadro di Proyecto Scol Multilingual 
(PSML), innovacion basa riba contenido di 
Naturalesa y Tecnologia, investigacion den 
enseñansa, basa riba evidencia (evidence- 
-based research in education Mebit). 

Un variacion di investigacion riba tereno di 
matematica, idioma, musica, admicion di 
studiante y movecion y salud (M&S). 
Perspectiva Mundial BUS y Minor (incluyendo 
testimonio di studiante localy internacional), 
desaroyo y innovacion di curiculo di IPA, 
modulo piloto tension y relahamento cerca 
mucha (M&S), blended learning (innovacion 
pa medio di tecnologia), proyecto di finalisa- 



cion di Estudio (ASP) y proyecto social (SPR). 

Lo clausura e anochi cu e tononan musical di e 
un banda sorpresa. E evento aki lo tuma luga 
diaranson dia 18 di mei 2016, di 6:30 di atardi 
pa 9:30 di anochi na IPA (Isaac Wagemaker- 
straat 11, San Nicolas). Entrada ta completa- 
mente por nada. Tur hende ta bon bini. 



||fe www.facebook.corri/awemainta 



www.awernointa.com 


#1 Online 

Parlamentarioncm 
di MEP a reuni 
cu Aruba Tourism 
Authority 



PARLAMENTO ta tratando 
e ley di All-Inclusive. Mirando 
e importancia di turismo como 
nos unico pilar economico, 
Parlamentarionan di MEP ta 
reuniendo cu actornan importante 
rib’e tereno aki pa haya un mihor 
bista rib’e problematica exacto. 

Diamars ultimo, lider di MEP Evelyn 
Wever-Croes cu Parlamentarionan 
Dangui Oduber, Chris Romero, 
Ady Thijsen y Guillfred Besaril, 
a reuni cu directora di ATA sra. 
Ronella Tjin A Tjoe hunto cu su 


staffdiATA. 

“Nos ta lamenta si cu e Minister 
a scoge pa e caminda di 
confrontacion y cu awor e bataya 
aki ta wordo hiba den prensa. 
Esaki no ta refleha seriedad y un 
falta di etica y profsionalismo di 
parti Otmar Oduber. Ta parce cu 
e Minister aki no por controla su 
emocionnan na momento cu e ta 
wordo cuestiona. P’esey awe nos a 
pidi ATA pa sigui trata e caminda 
di dialogo. 

ATA ta convenci cu e ley proponi 
di All-Inclusive no ta dañino pa 


Aruba, y a 
segura nos cu nan lo sigui trata e 
caminda di dialogo. 

Un otro tema hopi fastioso ta e 
hecho cu e Minister ta basa ful e 
ley nobo riba estudionan cu e tin 
bon scondi. Den reunion cu ATA 
nos a yega na e palabracion cu 
ATAlo duna nos e documentonan, 
e. o. e rapport cu PWC a traha y cu 
pa Gobierno ta e base pa tu cos. 

Finalmente nos a toca e tema 
huridico tambe, pasobra Raad 
van Advies su conseho tabata hopi 


negativo. Raad van Advies a duna 
gobierno un alternativa legal con 
si pa atende cu e asunto pero ta 
parse cu Gobierno simplemente no 
kier cana e caminda legal corecto. 
Esaki ta un tema cu nos lo atende 
cu huristanan den Gobierno. 

Nos tabatin un reunion hopi 
fructifero y a haya hopi informacion 
di ATA p’asina nos por fiha un bon 
posicion na momento di trata e ley 
den Parlamento”, segun lider di 
MEP Evelyn Wever-Croes a duna 
di conoce. 


Accion rapido di 
Polis ta scapa bida di 
un muher Polaco cu 
no kier a biba mas 



DIAMARS marduga, pa mas o menos l’or, 
Polisnan di Noord a wordo dirigi pa Ruby 64, unda 
tabatin un porta di garashi habri, locual tabata hopi 
sospechoso. 

Bisiñanan a bati alarma p’e situacion straño aki como 
cu no ta custumber cu e porta di garashi ta habri. 
Polis a drenta den e garashi pa topa cu un muher cu 
tabata casi morto den e auto. 

Yen poch’i pildo y un tubo di muffler cu ta sali bay 
den e auto tabata indicacion claro cu e persona aki 
kier a pone fin na su bida. 

E muher ta di nacionalidad Polaco y, hunto cu su 
casa, ta biba na New York. Apesar di su estado malo, 
el a bisa Polis cu su casa ta paden di cas, pero ora 
Polis a bay busk’e no tabatin nignun hende eynan. 
Polis a saca afo cu e auto ta registra na un persona 
cu ta biba na Kurimiauw. 

Polis a bay na e adres y topa cu un homber cu ta parse 
di ta su casa. Nan a papia cu ne tocante e situacion 
y puntr’e si e tabatin algun discucion cu e muher, 
cual el a nenga. 

Polis a hiba e homber Warda pa sigui papia cu ne. 
Mientras tanto, e muher a ser transporta pa Hospital. 

Presidente di University of 

Guelph, Canada: 

Nos tin un 
oportunidad y 
responsabilidad 
pa mehora bida 
di individuonan, 
comun dadnan y 
henter mundo" 


FINALISANDO e bishita na diferente universidadnan 
na Canada, Minister Michelle Hooyboer-Winklaar a 
reuni cu e Provost y varios Decanonan di University of 
Guelph na Ontario, Canada. 

“Nos tabatin tremendo encuentronan na varios 
universidadnan na Ontario, Canada pero sin duda e 
bishita na University of Guelph a laga un impresion 
sumamente positivo cu nos”, asina Minister Michelle 
Hooyboer-Winklaar a declara despues di su reunion na 
e Universidad renombra na Guelph, Ontario. 

Conoci pa excelencia den sciencia, ambos general 
y specialisa, University of Guelph tin como meta pa 
desaroya studiantenan cu ta “thinkers” y “engaged 
citizens”. 

Actualmente tin alredador di 28,000 studiante na 3 
diferente campus: Guelph, Toronto y Ridgetwon. Un 
total di 1200 studiante internacional ta forma parti di e 
Universidad procedente di mas cu 100 pais. 

Estableci 150 aña pasa, mas cu 120,000 graduado 
di University of Guelph ta biba na Canada y na 150 
diferente pais rond mundo. 

University of Guelph ta ranked number #5 den 
universidadnan na Ontario, Canada segun Maclean’s 
magazine su lista di 2016. 

“Nos tin un oportunidad y responsabilidad pa mehora 
bida di individuonan, comunidadnan y henter mundo. 
Esey ta importante. Nos kier tuma loke ta miho na 
University of Guelph y comparti’e rond mundo”, asina 
e Presidente di University of Guelph, Franco Vaccarino 
a emfatisa. 

“Mi ta convenci cu nos lo mira studiantenan Arubiano 
forma parti di e Universidad aki muy pronto. Loke nan 
ta ofrece, y e forma con nan ta ofrece, esta den un setting 
idilico cu un calida halto lo ta hopi beneficioso pa nos 
studiante. 

E meta awor ta pa yega na un acuerdo cu nan pa habri e 
porta hancho pa nos studiatenan”, Minister Hooyboer- 
Winklaar a splica. 

Habitante di Paradera, Siegfried Lumenier: 

"Na MFA bo no ta djis warda turno pa 
paga belasting, bo por desaroya bo mes y 
tin contacto cu otro hende di bo bario" 


Pueblo ta biba caba cu e vision di Gabinete Mike Eman 



MESCOS cu hopi otro habitante di Paradera y 
becindario, Siegfried Lumenier ta tuma nota con e con- 
struccion banda di caminda grandi net pariba di rotonde 
ta cambiando ya caba e structura di su bario y bo ta ripara 
con esaki ta bayendo dilanti. 

E aña aki mes e edificio di MFA lo keda cla y habri pa 
servicio di publico. 

Siegfried Lumenier ta entre e habitantenan di Paradera 
cu recientemente a asisti n’e reunion informativo riba 
MFA Paradera. 

Esaki ta un practica regular di e oficina di Facilidadnan 
Multifuncional paso den tur fase di e proyecto, habitan- 
tenan di e bario ta envolucra activamente. 

Mientras cu e construccion di e edificio multifuncional ta 
sigui avansa, ciudadanonan ta haya un actualisacion y ta 
cuminsa prepara e tereno pa dia di su apertura y despues 
operacion regular. 

For di e nomber cu e edificio ta bay haya, como tambe 
na ken e ta wordo dedica y con pa bira miembro di e 
klankbordgroep, tur esaki ta aspectonan cu por y oficina 
di MFA kier cuminsa traha riba nan di awor. 
Hustamente tur esaki sr. Lumenier ta gusta di e proyecto. 

“Loke mi ta haya mas importante ta cu e comunidad 
tambe por participa den planeamento di cierto proyecto 
y esey ta bon.” 

Ademas e ta satisfecho cu tur e informacion cu el a haya 
e anochi aki. “Mi ta recomenda tur hende pa busca mas 
informacion, vooral esnan cu no a bini. 

MFA ta trece diferente servicio publico y priva bou di un 
solo dak. 


Adicionalmente ta fomenta cohesion comunitario dor di 
invita habitantenan pa bin hunto y organisa actividadnan 
cu otronan tambe por atende. 



Ta papia aki di encuentronan social, educativo, cultural, 
etc. Algo cu ya caba ta tumando lugar na e 
prome MFA cu ta operacional den bario 
di Noord. 

“Kier men bo no ta djis sinta warda bo 
turno pa paga belasting, por ehem- 
pel; ora bo t’eynan bo tin posibili- 
dad pa expresa bo mes den cierto 
forma, p.e. bishita Bibliotheek. 

Bo tin posibilidad di desaroya bo 
mes y tin contacto cu otro hende 
di bo bario,” Siegfried Lumenier a 
expresa na final di e presentacion 
informativo. 


Banda di e Linear Park, ver- 
keersdrempels dilanti di 
scol y mas iluminacion 
den bario, e edificio 
multinfuncional nobo 
na Paradera ta djis 
algun di e mehora- 
cion cu e districto 
aki a conoce du- 
rante gobernacion 
di Gabinete Mike 
Eman I y II. 

Aruba Flight Simulator Club ta presenta e 

'LANDING CHALLENGE 2016' 



ARUBA Flight Simulator Club ta organisa su 
famoso Landing Challenge diasabra 28 di mei 
2016 entre 12’or di merdia cu 5’or di atardi na 
Centro di Bario Tanki Leendert. E interes ta 
hopi halto entre algun participante cu ya caba 
a inscribi y for di algun siman caba ta train 
duro p’e competencia aki. 

Nos lo uza e programa ‘FSPassengers’ cu ta 
graba varios informacion di e buelo incluyendo 
e “vertical landing speed” pa registra e pun- 
tonan di cada participante p’e standing final. E 
biaha aki e pilotonan lo haya dos posibilidad pa 
califica nan mes p’e rond final bulando dos bi- 
aha y haciendo un aterisahe suave cu un avion 
Airbus A320 di Aruba Airlines. Cada piloto tin 
un maximo di 5 minuut pa completa e buelo. 

Na final lo entrega premio n’e ganadornan. 
E cantidad di participantenan cu nos lo tuma 
e biaha aki ta limita, dus si bo persona ta 
interesa pa participa den e competencia aki, 
tuma contacto libremente cu nos na info@ 
arubafsclub.com 

AFSC kier a invita henter e pueblo di Aruba, 
specialmente tur esnan cu ta interesa den 
Flight Simulator y aviacion en general, of cu 
kier presencia e competencia y haya un mihor 
idea di kico nos club ta ensera, pa pasa libre- 
mente diasabra 28 di mei 2016 entre 12’or di 
merdia cu 5’or di atardi na Centro di Bario Tan- 

ki Leendert. Entrada 
pa publico lo ta 
completa- 
mente 
gra- 
tis. 


/ 


Pa mas informacion over di e 

evento y nos club por bishita nos website na: 

www.arubafsclub.com 

Minister mr. Drs. Arthur Dowers: 

PROYECTO 

"microgreens" 

lo por contribui 

na rehabilitacion 

di detenidonan 

Por bira un actividad nobo pa KIA 

RECIENTEMENTE, Minister di Husticia, 
mr. drs. Arthur Dowers a bishita Lettuce Farm 
Aruba Microgreens y a intercambia di idea cu e 
proprietario tocante e posibilidad pa introduci 
detenidonan di KIA na e proyecto. 

Esaki tabata e prome combersacion pa cual lo 
tin un follow up pa sondea e oportunidad pa 
ofrece un proyecto asina na KIA como parti 
di e proceso rehabiitacion di e detenidonan. 

Rene Naar, kende ta director di e centro di cul- 
tivacion ta splica cu e mandatario a combersa 
cu ne tocante e idea pa ofrece un proyecto pi- 
loto na KIA, unda cu e detenidonan lo cultiva e 
matanan y tambe lo por intrega nan mesun cul- 

tivo den 


die 




ta. E plantacion di microgreens di Naar ta un 
operacion estilo organico. 

E ta subraya cu e matanan den e fase di nan 
desaroyo den cual e ta ofrece nan ta 40% 
mas concentra cu vitamina, compara cu otro 
matanan. 

E matanan ta bibo, nan no ta wordo corta y nan 
ta keda bon dos pa tres siman den frigidaire, 
unda cu nan ta sigui crece tanten cu e cliente 
ta haci uzo di nan. 

Rene Naar a splica cu e tin diferente grupo di 
“fitness”, como tambe dietista y pashentnan 
cu ta haya un dieta special di nan dokter cu ta 
busca su productonan sea na Ling & Sons Su- 
per Center of directamente na su plantacion. 
E grupo di cliente cu ta diabetico y ta uza e 
productonan aki den nan “smoothies” y cum- 
inda ta creciendo lihe. 

Un proyecto pa KIA lo tin beneficionan adicio- 
nal pa e detenidonan, segun Naar, como cu e 
plantacion lo provee cuminda mas saludabel 
pa nan mes y lo jnida tambe baha gasto riba 
cuminda. 


Minister Dowers ta agrega cu e plantacion aki 
ta demostra cu por haci un parti di plantacion 
di cuminda saludabel na Aruba mes sin cu e 
ta costoso. 

Tin hopi hende den detencion den KIA y no tin 
suficiente actividad pa nan y “nos ta pensa cu 
esaki por ta algo cu por motiva nan positiva- 
mente”, e titular di husticia a comenta. 

E proceso y ciclo di planta, cuida mata, wak 
nan crece y cosecha por tin un efecto positivo 
rib’e persona, el a añadi. 

E mandatario a bisa cu el a combersa cu Naar 
tocante uzo di su experticio y yudansa pa 
realisa un proyecto similar pa KIA, of pa haya 
un of mas detenido interesa pa traha na e 
plantacion existente. Cual sea e formula cu lo 
por yega na dj’e, e por duna un contribucion 
na e rehabilitacion di un of mas detenido. 

IPA ta presenta exposicion 25 years 
Best Practices and Research in Education 



DIA 18, 19 y 20 di mei Instituto Pedagogico Arubano 
(IPA) lo tene un exposicion titula “25 years Best Practices 
and Research in Education”. 

Meta di e exposicion ta pa expone un seleccion di tur e 
miho practicanan, investigacionnan y proyectonan cu 
IPA tabata envolvi cu nan den e ultimo añanan. 

Como e prome institucion na nivel academico na Aruba 
cu ta cumpli cu e normanan di calidad di NVAO (Ned- 
erlands-Vlaamse Acreditatie Organisatie), IPA semper 
tabatin un rol di agente di cambio, y como tal, tabata 
forma parti integral di mayoria iniciativa di transforma- 
cion den area di enseñansa riba varios nivel. 

Pa menciona algun di e iniciativanan: innovacion den 
enseñansa y desaroyo di idioma (Papiamento y multi- 
lingualismo), innovacion den didactica (scol prepara- 
torio y basico), acercamento glocal (global-local) riba 
enseñansa, enseñansa integra y basa riba proyecto, 
internacionalisacion, profesionalisacion continuo di 
maestro, reconocemento di profesionalnan local na 
nivelnan academico. 

E exposicion ta presenta pa IPA su propio personal academico, studian- 
tenan y alumni cu lo ta dispuesto pa elabora en breve riba e diferente 
proyectonan, como tambe dialoga cu esnan presente. 

Aki ta sigui un resumen di e proyectonan: Investigacion y profesion- 
alisacion continuo den cuadro di Proyecto Scol Multilingual, Innova- 
cion basa riba contenido di Naturalesa y Tecnologia, un variacion di 
investigacion riba tereno di matematica, idioma, musica, admicion 
di studiante y movecion y salud, Perspectiva Mundial BUS y Minor, 


Desaroyo y innovacion di curiculo di IPA, Modulo piloto tension y 
relahamento cerca mucha, Blended learning, Proyecto di finalisacion 
di Estudio y Proyecto social. 

Henter e comunidad di Aruba particularmente alumni, tur profesional 
riba tereno di enseñansa y studiante di IPA ta keda cordialmente invita 
pa asisti e exposicion cu ta forma parti di IPA su evento publico titula 
Capital Progesional. Esaki lo ta di 6:30 di atardi pa 9:30 di anochi na IPA 
(Isaac Wagemakerstraat 11, San Nicolas). Entrada ta completamente 
por nada. Tur hende ta bon bini. 


Domino's Pizza 
ta celebra su 25 
aniversario na Aruba 

ORGUYOSO y agradecido nos ta, pa cu honor anuncia cu Domino’s 
Pizza ta celebrando awe su di 25 aniversario na Aruba. 

Pa un compania cu a cuminsa cu un solo establecimento, den 2016 
Domino’s ta conta cu 3 sucursal existente, mientras cu tin mas na 
caminda. 

Un compania cu a cuminsa exclusivamente cu servicio di entrega, mien- 
trastanto conoce su ‘Dine-in branch’ na Palm Beach y proximamente 
ta habriendo otro den Oranjestad. 


Reconoci pa su tremendo servicio y dushi pizza, Domino’s Aruba ta 
un di e frankisianan cu mas a haya reconocimento for di Domino’s 
International. 

Na diferente ocasion tabata e caso cu Inspectornan di Domino’s Inter- 
national a bin Aruba pa investiga e secreto di e exito di Domino’s Aruba. 
Manera e propietario sr. Junior Croes a expresa: “E secreto ta intangible, 
pasobra e secreto ta den nos hendenan, den henter e famia di Domino’s 
Aruba cuminsando for di e empleadonan te cu nos clientenan”. 

Y p’esaki Domino’s ta sumamente agradecido y ta celebra e aniversario 
aki cu un tremendo oferta bisando danki na un y tur cu ta contribui na 
Domino’s su exito. 

Cuminsando for di dia 16 te dia 22 di mei, Domino’s ta celebra su 25 
cu su oferta di Afl 25,- cu ta encera un Large 2 Topping Pizza, 2 Liter 
Coca-Cola y nos famoso Cinnastix®. 

Tur esaki pa solamente Afl 25,-. Nos forma di bisa bo danki pa bo apoyo, 
danki pa bo sosten, y danki pa su distincion den calidad. 

Tres palabra sumamemte importante: Know Your Numbers! 

A bira tempo pa tur hende ta mas 
consciente di nan presion di sanger 

Segun Minister dr. Alex Schwengle 


CONTROL di presion di sanger no ta algo 
cu por wordo neglisha. E ta un factor pa de- 
termina estado di salud di e ser humano cu ta 
sumamemente importante pa cada persona ta 
consciente di dje y laga check periodicamente. 
Minister di Salud, Deporte y Cuido di Nos 
Grandinan, dr. Alex Schwengle frecuent- 
emente, y durante di diferente entrevista y 
discurso, ta sigui subraya e importancia pa 
cada persona ta consciente di e control di nan 
“numbernan” y e vigilancia di e nivel di nan 
presion di sanger. 

E mandatario ta preocupa cu e uzo y abuzo 
di salo den cuminda, den combinacion cu e 
hecho cu sea hendenan no ta laga controla nan 
presion periodicamente, of nan ta neglisha na 
controlnan ora cu ya nan ta sufri caba di pre- 
hypertension of hypertension; 
esta e fase di pre-presion 
halto of presion halto. 

Loke ta mas peligroso 
di presion halto, ta cu 
e no ta manifesta sin- 
toma, nan no ta sinti 
net nada te ora cu ya 
caba e estado di salud di 
e persona ta afecta, 
y den algun 
caso ya 
e es- 
ta- 






do di salud bira un condicion complica caba. 
E uzo y abuso di salo ta hungo un rol grandi 
den e progreso y desaroyo di e enfermedad 
cronico aki, y e mihor decision cu un persona 
por tuma pa su salud ta di limita su consumo 
di salu y e consumo di productonan cu tin un 
nivel halto di salo (sodium of NaCl). 

Minister Schwengle ta encurasha tur hende 
pa nan ta consciente, pa nan corda riba e tres 
palabranan “Know Your Numbers”, esta “Sa 
Bo Numbernan”, y asina limita, preveni y gara 
risiconan pa nan salud na tempo. Un persona 
por biba cu un estado di prehypertension pa 
añanan largo prome cu e haya sa cu e ta malo, 
pero si e haci su controlnan periodicamente, 
e “sa su numbernan” y ta preveni di haya pre- 
sion halto. 


Hypertension ta causante di complica- 
cionnan di e sistema cardiovascular, esta 
curazon, ader y venanan. E continente 
Americano ta conoce 1.6 miyon morto 
pa aña a consecuencia di malesanan 
cardiovascular; esaki ta inclui 500 mil 
persona bao di e edad di 70 aña, cual ta 
wordo considera mortonan prematuro. 
Na Aruba, y mundialmente, e “nr. 1 killer” 
ta malesanan cardiovascular. Presion 
halto ta un condicion cu ta afecta 
250 miyon persona, esta mas 
di 30% di e habitantenan di 
e continente Americano. E 
cifranan di Aruba ta suma- 
mente alarmante, Minister 
Schwengle ta comenta, 
un di cada dos (1 op 2) 
/ hende homber entre e 

edadnan di 25 pa 64 aña 
tin presion halto y un di 
cada tres (1 op 3) hende 
muher den e mesun gru- 
po di edad ey ta biba cu 
presion halto. 

Consumo di menos salo 
por resulta den un re- 
duccion den e nivel di 
presion di sanger, el a 
subraya. Cambio di e es- 
tilo di bida ta esencial p’e 
nivel di presion no sigui 
subi y resulta den presion 


halto; pues p’e persona no bay di un estado di 
prehypertension pa hypertension. Prehyper- 
tension ta ora cu e persona su presion sistolico 
(cifra “ariba”) ta entre 120 y 139 mm Hg, of su 
presion diastolico (cifra “abao”) ta entre 80 y 
89 mm Hg. N’e punto aki caba e persona tin 
un risico mas halto pa haya ataca di curazon 
of “stroke” (ataca di celebro). 

Mayoria di e salo cu un persona ta consume 
ta bin di cumindanan procesa, y no ta bin di 
salo cu nan a agrega na e cuminda cu ta wordo 
prepara na cas. Ta hopi importante pa cada 
persona check bon, lesa e “label” riba e pro- 
ductonan cu nan ta cumpra pa vigila e nivel 
di “sodium” cu nan ta consumi, y/of ta sirbi 
na nan famia. Minister dr. Alex Schwengle ta 
pone enfasis un biaha mas riba e importancia 
di un estilo di bida mas saludabel. 

“Stop di huma, evita uzo di alcohol cu ta un 
nivel cu ta causa daño na bo curpa, move, 
haci ehercisio, come menos cuminda procesa. 
Asina bo ta yuda bo curpa keda mas saluda- 
bel posibel, y bo ta preveni presion di sanger 
halto,” e ta agrega. Minister Schwengle ta 
subraya cu presion di sanger halto no ta algo 
pa tuma “met een korreltje zout”, o sea no por 
neglisha e diagnosis di presion di sanger halto, 
pero mester mantene bao control cu remedi- 
nan prescribi pa dokter. E ta responsabilidad 
di cada persona pa, na prome lugar, preveni 
hypertension; y pa na di dos lugar, ora cu e 
persona tin presion halto, ta esencial pa e tin 
un bon control di su condicion. E Minister a 
bisa cu tin un responsabilidad tambe di parti 
di planning di parti di legisladornan, unda cu 
mester pensa riba factornan manera planning 
di infrastructura y metodonan di transporta- 
cion cu ta encurasha actividad fisico. 

Pero, tambe mester pensa riba e proceso pa 
convence e industria di cuminda pa reduci e 
cantidad di salo cu nan ta pone den cumindan- 
an procesa industrialmente, den fabricanan. 
“Sa Bo Numbernan” t’e prome paso pa reduci 
bo chensnan di haya presion di sanger halto 
y malesanan cardiovascular. 

“Laga check bo presion di sanger regular- 
mente, y si esaki ta 140/90 of mas halto, papia 
cu bo dokter encuanto di tratamento. Si bo 
dokter ta prescribi cierto remedi pa bo, tuma 
bo remedinan na tempo, y segun indicacion di 
bo dokter,” Minister Schwengle ta remarca.Pa 
un mihor salud, e consumo di salo pa dia mes- 
ter ta menos di 6 mg; haci ehercisio, mantene 
e peso n’e nivel ideal; come fruta y berdura 
fresco; y maneha stress. 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 



RBC Royal Bank ta duna bek na comunidad 

cu su "RBC Cares About You Project!" 


IMELDAHOF, Casa Cuna y Orthopedagogisch Cen- 
trum Aruba a haya diferente articolonan di cuido per- 
sonal p’e muchanan! 

Recientemente, RBC Royal Bank a bin cu un proyecto co- 
munitario conoci como “RBC Cares About You Project”. 
Empleadonan di RBC a uni y conhuntamente a contri- 
bui financieramente pa recauda fondo pa asina cumpra 
varios articulonan di cuido personal pa personanan/ 
fundacionnan cu tin necesidad den nos comunidad. 

E articulonan di cuido cu nan a ricibi ta mane e. o. ser- 
bete, shampoo, conditioner, pasta di djente, skeiro di 
djente, productonan special pa cabey, habon y produc- 
tonan special pa baby. 

E biaha aki a scoge Imeldahof, Casa Cuna y Orthopeda- 
gogisch Centrum Aruba pa ricibi e donacion aki. 

Ademas di contribucion financiero di parti e emplead- 
onan di RBC, tambe a conta cu algun empleado cu a 
tuma tempo extra pa colecta e suma, cumpra y busca 
e articulonan aki y finalmente entrega esakinan n’e 
fundacionnan. 

Akibou por admira algun potret na momento cu e ar- 
ticulonan a wordo entrega ne fundacionnan cu a keda 
sumamente contento cu e donacion aki di parti RBC. 

Departamento di Asunto Social ta informa: 

Seccion di Bijstand 
cera pa publico 
diahuebs 19 di mei 


DEPARTAMENTO di Asunto Social ta informa cu pa 
motibo di mantencion di e sistema central di airco, seccion 
di Bijstand lo ta cera pa publico riba diahuebs 19 di mei 2016. 



Tur otro servicio di e. o. Abogado Liber, Oficina pa Comunidad y Seccion Bida y Famia ta continua normal. 
Seccion di Bijstand ta reanuda nan servicio diabierna 20 di mei. 


Departamento di Asunto Social ta pidi pa tene bon cuenta cu esaki y alabes ta pidi disculpa pa cualkier inconvenencia cu esaki por trece cu ne. 


Un tabla lo bula den Centro Deportivo Guillermo Prospero Trinidad 

E bataya di gran rivalnan: RCA vs. Britannia 



sovtrc 


Scuin: 


Vutnogejl 




Nemro^tfcj 


Nmt rooctr, 


NdSrnggBl 




Vuto 




DIARANSON anochi, pa 8’or lo ranca sali e segunda buelta di playoff. 
E Soldatnan di Solito cu a trompica den nan prome encuentro lo topa 
cu nada mas y nada menos, e Pumanan di Piedra Plat cu a gana den 
nan prome wega. Esaki ta un bataya di dos rival cu e ultimo decada a 
domina futbol na Aruba. 

RCA “Big Wheel Lottery powered by Powerade & Interprint” vs. Bri- 
tannia. 

Directiva di RCA ta invita e fanaticada tricolor pa ban yega y yena sta- 


dion. Ambiente ta semper campeon riba ritmo di tamboras. P’esnan 
interesa ainda, tin algun banderines pa auto na benta. 

Tambe directiva kier avisa cu playoff team dames ta ranca sali diabiema 
20 di mei den CDGPT cu RCA “Neutrogena” vs. La Fama. 

RCA dames a termina campeonato invicto y lo ta en busca di e titulo 
maximo. 

Tambe RCAU-18 y U-16 ta den play-off y pronto lo anuncia e schedule. 
#RCAPABIDA. 

Sportszone Aruba cu entrevista exclusivo cu: 

Taekwondista Arubano 

MONICA PIMENTEL 


na Sur Korea 



SUR KOREA - Dia 10 di maart 2016 lo keda 
un fecha historico pa e deporte di Taekwondo 
na 

Aruba. Monica Pimentel, taekwondista fe- 
menina di e seleccion nacional di Aruba, ta 
clasifica pa 

prome biaha den historia di Aruba pa Weganan 
Olimpico. 


Na augustus, Monica Pimentel lo tin cu biaha pa 
Rio de Janeiro pa competi na 
nivel mas 


halto di e deporte y esaki ta rekeri un prepara- 
cion na nivel di mundial. 

Despues di a gana su pase na Aguadulces, Mex- 
ico Monica a regresa Aruba pa solamente un 
siman y a sigui di biaha pa biaha otro banda di 
mundo pa sigui cu su preparacion na Sur Korea. 

Monica Pimentel a conta nos un tiki di su 
trayectoria den taekwondo, unda cu el a cum- 
insa cu 

Grand Master Chaco Cornelio na Noord 
Taekwondo Center y ta 

drenta seleccion den e 

temporada cu seleccion nacional tabata dirigi 
pa Jorge Ramos di Argentina. 

Manera hopi hoben na Aruba Monica Pimentel 
a bay Hulanda sigui studia y aki ta bin bira 2 
biaha campeon Hulandes na unda e tabata train 
bou guia di Mirjam Munskens na Nijmegen. 

E trayectoria pa un atleta no ta facil y pa Monica 
e lessionan a hunga nan rol, 4 biaha a sa di 
kibra su man y despues di 2 operacion na unda 
a kibra dede y pols ta sembra un desmotivacion 
cerca su persona. 

Phillipe Pinerd actual coach di Monica 
Pimentel ta bira e persona cu a inspir’e pa 
no entrega. 

Y ta na aña 2011 den preparacion pa Uni- 
versity Games na Shengzen, China Monica 
ta haya e 

oportunidad pa asisti na training camp na 
Sur Korea danki na invitacion di Moon Dae 
Sung unda actualmente Monica Pimentel 
ta entrenando. 

Monica su training ta encera mainta di hopi 
training fisico sigui pa atardi cu training di 
taekwondo hunto cu e universidad di 


Por ultimo, Monica Pimentel tin tres berdad 
di bida cu el a comparti cu nos, uno e ta confia 
den e 

plan di Dios, di dos Monica no tin miedo y por 
ultimo Monica ta purba di ta un bon persona tur 
dia. Nos di Sports Zone 
Aruba ta desea Mon- 
ica Pimentel tur 
clase di exito cu 
su preparacion 
pa 
Rio. 


Keimyung y anochi training ta termina cu train- 

ing personal 

pa baha peso y mantene. 

Giovcmni Franken 
i slaag pa su UEFA 
A-diploma (TCl) 



NOS orguyo Arubano, Giovan- 
ni Franken, a slaag na Hulanda 
pa su curso di trainer UEFA A. 
Franken e competencia aki un 
dado momento no tabata mag 
di coach su team RWH mas 
den Topklasse, pasobra e tabata 


falta e diploma aki. 

Awor e mag di train y coach te divi- 
sion dos na Hulanda. Tambe e por ta 
assistant trainer pa clubnan cu ta hunga 
den e division profesional mas halto na 
Hulanda. 

For di Aruba un palabra di pabien p’e 
gran logro di nos ex bondscoach di 
Aruba. 

Nos ta hopi orguyoso. 


Preparacien a 



cuminsa p # e torneo 
Creme de la Creme 


TORNEO Creme de la Creme di Softball 2016 na Corsou ta den “Sabana 
Ball-Park: Atencion tur e equiponan di Aruba cu a confirmá p’e evento 
Creme de la Creme di Softball su di 35 aña y 40-aña di Sabana Ball-Park. 


Di acuerdo cu informacion recibi di Chati Constancia, fechanan oficial di 
Creme de la Creme ta: 2-3-4 di december na Sabana Ball-Parky animacion n’e 
clausura ta cu e banda GENTZ confirmá. 

Chati Constancia a haci un peticion 
n’e clupnan di Aruba pa cuminsá 
prepará y re-confirmá nan partici- 
pacion via E-mail: Chatsconstan@ 
hotmail.com . Balastret@vahoo. 
com . cell: 560-23-39; 
tel: 767-1173. 

Departamento di 
Asunto den cuadro di 
Dia Internacional di FAMIA 


NA 1993, Nacionnan Uni a declara 15 di mei e 
Dia Internacional di FAMIA. 

Desde e tempo ey, anualmente ta celebra e dia aki 
rond mundo. Esaki pa medio di informacion ta 
scoge pa conscientisa e comunidad rib’e diferente 
temanan cu ta afecta nos famianan. 

E aña aki e topico ta: “Sigura bidanan sano y pro- 
move e bienestar di tur hende di cualkier edad”. 

E aña aki e meta di Nacionnan Uni cu e Dia In- 
ternacional di Famia ta pa aumenta e conscien- 
tisacion di e rol di famia y maneho pa famianan 
promoviendo bidanan saludabel pa un futuro 
sostenibel. 

Un di e metanan central di e agenda 2030 di Na- 
cionnan Uni ta e Desaroyo Sostenibel cu ta enfoca 
riba caba cu pobresa, desaroyo social y e bienestar 
general di e ser humano, dor di proteha su medio 
ambiente. Tambe ta pidi pa nos pone hopi aten- 
cion rib’e rol di hende homber y e problemanan 
cu ta pasa di generacion pa generacion. 

Considerando e bienestar di famianan, den 
implementacion di e metanan pa logra un Desa- 
royo Sostenibel, tin un relacion hopi grandi cu e 
bienestar general di e individuo. 

Un famia tin un un papel importante den e de- 
saroyo di e bida social di cada miembro, dor di 
cuido, educacion y socialisacion di muchanan y 
hobennan, sin laga afo nos grandi nan. 

Den cuadro di Dia Internacional di FAMIA, Depar- 
tamento di Asunto Social (DAS) kier pidi atencion 
special di nos comunidad pa e importancia di “e 
famia” den bida di nos muchanan. Mayornan y 
demas educadornan por yuda den e desaroyo y 
bienestar di e muchanan, dor di ta consciente cu 
nan ta e spiel di influencia (rol model). 

Departamento Asunto Social den su trabao diario 
pa asisti personanan y famianan cu nan pregunta, 
problema y necesidadnan ta ripara continu- 
amente e importancia cu e “famia” tin pa cada 
miembro di nos comunidad. Ningun yiu por a 
scoge e famia cu e a lanta aden! 

Pa es motibo aki cada miembro di e famia tin e 
responsabilidad pa laga otro sinti su mes stima, 
respeta, protegi y comprendi. 

Investigacionnan internacional ta demostra cu un 
balans entre famia y trabou a demostra di tin un 
impacto hopi grandi rib’e salud (bienestar fisico 


y mental) di cada miembro di un famia, special 
mente e recien naci nan. Riba diferente area 
di bida por promove un bon balansa entre 
famia y trabou, por pensa p. e. orario 
di trabou flexibel pa mayornan pa 
aumenta e capacidad pa ta disponibel 
pa nan yiunan y asina ofrece nan e 
miho cuido. 

Departamento Asunto 
Social ta contribui 
diariamente na 
fortifica e famia 
y cada miembro 
formando parti 
di e famia. Den 
su trabou diario 
ta ofrece na su 
clientenan guia, 
terapia y program- 
anan cu e meta pa: 

Informa nan ki ca- 
minda pa cana pa 
haya ayudo pa dife- 
rente problemanan; 

Sostene/guia e miem- 
bronan di famia den 
nan relacionnan fa- 
miliar; 

Sostene/guia may- 
ornan con pa anda/ 
lanta nan yiunan; 

Sostene/guia mayor- 
nan tocante fasenan 
di desaroyo di nan yi- 
unan; 

Guia cliente con pa 
anda cu stress, emo- 
cion y trata trauma nan 
di pasado; 

Departamento Asun- 
to Social kier felicita 
e pueblo di Aruba y 
su famianan pa sigui 
duna lo miho cu por na 
otro, den bienestar di 
nos comunidad. 

Famianan funcional ta 
un refleho di un comu- 
nidad sano! 

KI bunita ta e “Open-dag” di Marinierskazerne 
den luna di mei. Y cu cada aña cu pasa, e ta mas 
dushi, mas gezellig y mas interesante pa fami- 
anan y pa nos muchanan sigur! 

Nos tambe a bishita e tremendo Open dag aki y 
yegando cerca ya caba por a ripara cu no tabatin 
lugar di para auto cerca di e sitio, pues, mester 
a para e auto un crenchi leu y cana e caminda 
ey den curason di Savaneta pa yega na e camp 
site di Marnierskazerne. 

Na entrada, e busje cu ta bende soft ijs (ice 
cream super) ta tentabo, pero ta mainta anto 
bo ta pospone e gana ey pa ora di sali bay cas 
den oranan di atardi, pero ora nos a sali ya no 
tabatin mas super soft ijs. Jammer!!! 

Pero.. .nos a topa cu mas miembronan di famia 
y pasa bon. Nos nietonan cu tabata di bishita 
riba nan dushi isla den lama a gosa un mundo!!! 
Nan a tira cu rifle, nan a bula e cabuya pasa e 
baki di awa, nan a subi boto...ki mi di...nan? 
Mi kiermen nos!!! Naaah, Lady Ruth no a tira cu 
rifle ni bula e cabuya pasa e baki di awa, pero si 
a subi e dos botonan, “Panter” y esun grandi cu 
ya mi a lubida su nomber. 

E solo tabata kima extra cayente, ta manera e 


nubianan blanco shinishi tabata baila cu e shelo 
bunita blauw, contento cu tabatin tentnan na 
banda aki aya cu por a para descansa un rato 
den e sombra. Ora nos a yega, ya nan tabata 
contando e di 3 mil y pico hende cu tabata drenta 
e campamento aki. Tabatin hopi lugarnan “a la 
combat style” pa saca potret, tabatin musica, 
radio fresh FM, DJ’s, dino jump y hopi mas. 

Manera bon cuidadanonan nos a coopera cu 
compra di varios di e rifanan, entre nan pa e 
grupo di Arubaanse Padvindster Gilde. Nos a 
saborea e dushi plato di nasi bahmi special cu un 
rerfresco bon friuw pa unicamento dies florin. 
Na momento cu mi nietonan tabata na beurt pa 
pinta nan cara “a la camouflash”, mi pensam- 
entonan a bay un rato asina na e lugarnan y of 
paisnan na unda tin un of otro guerra andando, 
na unda no tin paz total. Na unda muchanan 
inocente ta wordo tira mata y no solamente 
hende grandi tabata muri, pero tin biaha henter 
un famia. Ki tristo! 

Y akinan tin show di jeep combat, rifle, scopet 
etc.. .con straño e por zona berdad? 

Si, nos dushi isla den lama Aruba ta su nomber. 


Ban spera cu “Pa zuid” ey drecha pa caba pa 
nos no mester haya nos mas confronta cu mas 
situacionnan fastioso di ilegalnan cu ta subi tera. 
Tin biaha tin cu para keto un rato y reflexiona 
con bon nos tin’el e akinan. Aunke cos no ta di 
gaba pa tur hende akinan, pasobra tin cu ta pasa 
den mas duro cu otro, pero e union den famia 
ta tene hende hunto, ta yuda otro y ta sigui 
stima otro den bon y den malo. Como un 
pueblo uni den culturanan multicultural 
cu respet pa otro y pa otro nan propiedad- 
nan. Tin cu sigui resa pa nos Gobierno y e 
autoridadnan cu t’ey pa mantene orden y 
disciplina. No ta facil tur ora, pero si posibel 
di scucha otro den trankilidad y paz. No ta 
tur cos ta koek en ey tur ora, pero si ta keda 
positivo. 

Duna otro tempo, den famia tambe, pasa 
momentonan di calidad cu otro y sigui in- 
spira otro cu e bondad y cordialidad cu nos 
ta conoci p’e. Cuminsa bo dia cu un oracion 
di gradicimento na bo humilde curason. 
Esaki ta tambe bo dushi isla den lama, ban 
cuid’e y proteh’e. Mi ta stima mi isla.. .abo 
tambe??? No culpa e solo dushi cayente si 

Servicio pa 
Comunidad 




Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

D. S. Noord N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 

AD Patres. 584-2299 

Aurora. 588-6699 

The Olive Tree. 582-0000 

Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


nu: 


Media 


The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


a 


AD PATRES 

funeral home 


van RcnsseJacrstraat 2 

San NicoJas - Aruba 

E-ma i 1: adpat res@setar n c t a w 


TeL: (294) 584-2299 
584-8413 
Fax: (297) 584-2206 


He who dwells in the shelter of the 
Most High will rest in the shadow of the Almighty. 

I will say of the Lord, "He is my refuge and my fortress, 
my God, in whom I trust." [Psalm 91:2] 

With deep sympathy we announce the passing away of: 



Carrol Alleyne Connor 

Better known as “Zachtjes” or “Connor” 
Sunrise: 3 July 1949 Sunset: 13 May 2016 


Left to mourn are his: 

Wife: Ruth Connor-van Henneigen 

Children: Kenny Connor and Mascha Polman, 

Daphne Connor 

Grandchildren: Mitchell and Jason Connor 

Late Parents: + Emile Connor & ^Honora Lisette 

Connor-Caroliny 

Siblings: Leo Connor and family 

+ Dennis Connor 
Basil Connor and family 
Valerie Connor and family 
Drummond Connor 
Jessie Connor and family in UK 
Thompson Connor and family 
Glynn Connor and family in SXM 
Trevor Connor and family in USA 
Judith Connor and family in UK 

Relatives: Connor, van Henneigen, Caroliny, 

Balentin, Weinum, Groeneveldt, Fortin, 
Gumbs, Romney, Euson, Hassel, Douglas, 
Willems, van Heyningen, van Henningen, 
Richardson, Smith, Hallman, Thompson, 
and others too numerous to mention. 

Friends and families: Duinkerk, Wright, Sinbad, Jack, Yanez, 
Obispo, Reijnders, Bronts, Wilbrink, van de Hoek; Mulrain; 
Williams and others too numerous to mention. 

Former colleagues of: Coóperatieve Centrale Raiffeisen 
Boerenleenbank in Utrecht, Central Bank of Aruba, Oduber 
Agencies. 

Was a member of ISACA; The Institute of Internal Auditors 
up to Feb. 2016; and Black Lions baseball team in 
Eindhoven. 

Instead of wreaths or flower there will be a donation box for 
Wilhelmina Kankerfonds 

We apologize if during our grief we forgot to mention any 
name or family. 

The funeral will take place on Thursday May 19, 2016 at the 
Christ Church Methodist, Amalia van Solmsstraat 1, SN at 
3:00pm and from there to the burial ground at Sabana 
Basora. The body will be laid out from 2:00pm at the Christ 
Church Methodist SN. 

Address for condolences: Ad Patres Funeral Home San 
Nicolas, Wednesday May 18, 2016 at 7:00pm-9:00pm. 

We regret that after the funeral we cannot accept condo- 
lences at home. 

Dios ta mi wardador, pues mi no tin falta di nada. 
Psalmo 23 

A fayece cristianamente na edad di 66 aña 



Sr. Joseph Delfino Ellis 

Mihor conoci como “Johnny” of “Jo” 
“Johnny Bravo”, locutor y productor 
di e programa "Bek den Tempo” 
"24-12-1949 -1 14-05-2016 


Na nomber di: 

Su estimada señora: Sra. Selvia Ellis-Lumenier 

Yiunan stima: Jo-Anne y José Luis Arango-Ellis 

Marilyn Ellis y Roderick Arends 
Nathaly y Curt Harms Jr.-Ellis 

Ruman: Eduardo y Leni Ellis-van Welzen 

Nieto- y nietanan consenti: Serilyn, Curt, Sienna, Ethan 

Subrinonan y subrina: Edward y Arlene Ellis-Schipper y famia 
Annelotte Ellis y famia 
Antoine y Angela Ellis-Wisseborn y famia 
Jaap Ellis y Nathalie Tsoj y famia 

Suegra: Ida Lumenier-de Mey 

Tanta: Sra. Vda. Magdalena 

de Kort-de Cuba y famia 

Cuñanan y swa: Elsa y Donny Pieters-Lumenier y famia 

Leticia y Efraim Maduro-Lumenier y famia 
Albert y Emy Lumenier-Richardson y famia 

Amigonan di cas: Armando Bulos, George Hassell, Eugene 
Dankerlui 

Miembronan di “Koor Mixto Sagrado Curason” 

Amigonan di Mega 88.1 FM di e programa "Bek den Tempo” 
Grupo di amigo di Bright Bakery, House of Cake y Huchada 
Grupo di caminata “From Light to Light” 

Ex-coleganan taxista 

Bisiñanan mas cerca: famianan Arends y famia Peterson 
Primo- y primanan 

Famia Ellis, Lumenier, Arango, Arends, Harms, van Welzen, 
Schipper, Wisseborn, Tsoj, de Mey, de Kort, de Cuba, 
Chrestiaan, 

Thijzen, Barnes, Geerman, Pieters, Maduro, Richardson, Bruin 
y demas famia na Aruba, Boneiro, Corsou, Canada y Hulanda. 

Acto di entiero lo tuma lugar diahuebs 19 di mei 2016. 

For di 2 or te cu 4 or di atardi e defunto lo ta reposa den Misa 
Sagrado Curason na Savaneta. 

Despues di respons lo sali pa santana catolico na Savaneta. 
Lo tin un box disponibel pa un donacion pa Aruba Heart 
Foundation. 

Ta deseo di defunto pa bisti color alegre. 

Despues di entiero no ta ricibi bishita di condolencia na cas. 

Despues di un bida tranquil y satisfecho a 
bai bek serca su tata celestial: 



BASILIO MADURO 

*13-10-1941 |13-05-2016 


Tata y mama: tKanchón y tVicencia Maduro-Winterdaal 


Su esposa: 
Su yui: 

Su nieta(o): 


Annie Maduro-Luidens 
Anthony y Nicole Maduro-Larmonie 
Leorah Maduro, Aaron Maduro 


Mescos cu su yui: Melissa Carrilho y Junel Sanchez 


Mescos cu su nieto: Jadeveon Sanchez 


Suegro y suegra defunto: tBenito y tChón Luidens-Paesch 

Consuegro y consuegra: Edo y Irene Larmonie -Wolff (Kórsou) 

Rumannan: Juan Maduro 

Margarita Maduro 

Aureliano y Bridgette Mae Maduro 

Nercicio Maduro 


Sobrina: Monica Maduro y Juan Carrasquero 

Brenda Maduro y yuinan 
Natalia Maduro 
Sobrino: Omar Maduro 

Mescos cu su sobrina y sobrinonan di famia: Luidens, Gil, 
Farro, Gomes, Werleman, Loopstok, Smit, De Cueninck van 
Capelle, Brown, Albertsz, Cilié, Rohan 

Swanan y cuñanan: Blanca Maduro, tKita y Lino Gil-Luidens y 
famia, Carmen Farro-Luidens y famia, Denisia y Egidio 
Gomes-Luidens y famia, tSofia y Wim Werleman-Luidens y 
famia, Jose y Carmen Luidens-Faro y famia, Juliana Luidens y 
famia, Ignasio y Maya Luidens y famia, Ines luidens y famia, 
Luly Luidens y Hemmy Jacob y famia, Imelda Luidens y 
Alfonso Nedd y famia 

Ihanan: Espidito Wever, Reynald Geerman, Junior Gonzales 

Tur su famianan, primanan y primonan di Rooimaster y Brazil di 
famia: Maduro, Winterdaal, Geerman, Wever, Stamper, Hoek, 
Gonzales, Irausquin, Kock, Rafini, Thijsen, Croes, Vosy demás 
famia 


Di famia y conocirnan y bisiñanan na paradera 

Tur su bon amigonan y amiganan 

Di tur su ex coleganan di Divi Aruba Phoenix Beach Resort 

Acto di condolencia : diahuebs 19 di mei 2016 na Aurora 
Funeral Home di 7 pa 9 pm. 

Despedida lo tuma lugar diabierna 20 di mei na Aurora Funeral 
Home di 9’or pa 11 ’or di mainta y después cremacion lo tuma 
lugar den ceno familiar. 

Na luga di flor of krans lo tin un box disponibel pa hasi 
donashon pa Wilhelmina Kankerfonds. 

Despensa nos si den nos tristesa nos por a lubida di mensiona 
un of mas famia. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitacion 



Pa medio di esaki famia Figaroa y Croes kier a gradici tur 
hende cu di un of otro forma a mustra nan 
Atención y duna nos sostén después di e desgracia y 
fayesimento di nos defunto stima Evelina Figaroa-Croes. Nos 
kier a gradici tambe personal di Cuido Intensivo pa nan cuido 
durante su estadia na HOH, tambe ta bai un danki na e 
personal di Aurora Funeral Home pa nan bon servicio. 
Boso atención y sostén durante e periodo aki ta un consuelo 
grandi pa famia y a wordo aprecia inmensamente. 

Famia Figaroa y Croes ta invita pa dos sacrificio di misa pa 
descanso di alma di nos difunto stima Evelina Figaroa- 
Croes.cual lo tuma lugar diaranson 18 di mei y diabierna 20 di 
mei pa 7or di anochi na Misa Imaculada Concepcion na Santa 
Cruz. Despues di e ultimo sacrificio di misa lo tin un rosario na 
cas : Morgenster #94 


'pcutenal 0 %ç MteJ& (famatofu^ 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Gradicimento 



Carolina Wever - Oduber 

Pa medio di esaki Famia Wever-Oduber ta gradici tur esnan cu 
di un of otro manera a mustra nan atencion prome, durante y 
despues di entiero di Sra. Carolina Wever-Oduber. 

Na tur esnan cu a manda flor, krans, carchi, mensahe via 
telegram y yamadanan. 

Alaves un danki na Royal Funeral Flome pa nan bon servicio. 
Boso atencion tawata un gran consuelo pa nos. 

Un danki special na : Staff y Personal di Stichting Cas Cristelle, 
especialmente Sra. Stella Rasmijn pa dedicacion y cuido di Sra. 
Carolina Wever-Oduber 

The Lord is my Shepherd, I shall not want 
He makes me lie down In green pastures 
He leaded me besides still waters: He restores my soul 
And I will dwell in the house of the Lord forever 
Psalm 23 

With deep sympathy we announce the passing away of: 



Agatha Lewis 

"01-04-1936 -117-05-2016 
Date of the cremation will be announced later. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitacion 

Den nomber di famia Wever-Arendsz, nos kier a gradici tur 
esnan cu di un of otro manera a mustra nan atencion y duna 
nos sosten durante fayecimento y entiero di nos casa, mama, 
abuela, ruman, prima y tanta stima: 



Milda Wever-Arendsz 

Danki di curason na nos famia y amistades na Aruba, Corsow, 
Hulanda y Merca y tambe na tur esnan cu a hasi oracion, 
manda flor/krans, mensajenan di condolencia y un bunita 
donacion. Un danki special na personal di Ambulance, SEH y 
ICU di Dr. Horacio Oduber Hospital. Masha danki na Pastor 
Jan pa e sosten spiritual y tambe na Sres. Ricky y Omar Kock 
pa nan bunita acompañamento musical. 

Un aprecio grandi na Staff y Personal di Aurora Funeral Home 
pa nan excelente servicio y atencion. 

Nos kier a invita boso pa compaña nos na 3 Santo Sacrificio di 
Misa cual lo tuma lugar na Misa Fatima na Dakota: 

• Diaranson, 18 di Mei y Diabierna, 20 di Mei pa 7’or di anochi 
• Diadumingo, 22 di Mei pa 6’or di atardi 

Despues di e ultimo misa lo tin un Rosario na cas van Dragt- 
straat 4 


Na Corsou 

Autoridad Fiscal ta sigui 
desaroyo rond di Panama Papers 


WILLEMSTAD - Tin un dicho cu ta bisa 
cu nada ta pasa na cualkier parti di mundo 
sin cu tin Curasoleño meti aden. 

Tin hasta chiste di yiu di tera aki cu a gana 
premio den circo na Hapon, pasobra e por 
a papia cu olifante. 

Mesun cos ta conta p’e notorio Panama 
Papers cu recientemente a haci un impacto 
mundial den circulonan financiero y politi- 
co rónd mundo, for di Moscu te Patagonia. 
Y naturalmente Corsou no por a keda afó. 

No cu necesariamente uso di e canalnan di 
Offshore ta ilegal, pero e ta yega peligrosa- 
mente serca di inmoral. 

E informacion relacioná cu Panama Papers 
y cu a manda olanan di tsunami den circulo- 
nan gubernamental y politico fo’i Patagonia 
te Siberia y cu no a spar Corsou. 

No por ta otro tampoco, pasobra como 
medio di comunicacion cu a raportá e 
suceso mundial aki e grupo di periodista 
investigativo a publicá un link pa tur hende 
por tuma nota ken na Córsou tin laso cu 
Panama Papers. 

E datonan aki via di e link https://offshore- 
leaks.icii.org/nodes/10210763. E informe 
cu Panama Papers ta bisa cu e abogado lo- 
cal mr. Wilfred Flocker a lanta 3 compania 
na Panama cu yama Chachaca S.A., Smart 
Legal Solutions Services S.A. y Danzon 
Administration Services S.A. 

No ta conoci cu si ta pa despistá investiga- 
dornan cu e duo di socionan abogado cu tin 
contratonan masha lucrativo cu Gobierno 
den cual Partido Soberano ta participá, no 
a registrá nan adrés local na Gomezplein, 
pero bou di e adrés di Westcapellestraat 3 
na Corsou cu t’e adrés di e cas di e mayor- 
nan di Flocker den Groot Kwartier. 

E compania FCW Legal ta intermediario 
den e construccion legal aki o sea esun cu 
a haci e papeleo pa lanta e companianan na 
Panama. Di tur e companianan aki tanto 
Glenn Camelia como Wilfred Flocker ta 
registra tanto como beneficiario cu como 
accionista. Loke ta sosode ta cu pa medio 
di e construccion legal aki ta “ontduik” 
impuesto na Corsou ya cu e companianan 
na Panama cu ta paga e beneficarionan, 
kendenan ta Camelia y Flocker. 

Di e di e forma aki nan no ta paga impuesto 


di entrada na Corsou y solamente lo paga e 
tarifa mas abou na Panama. 

E construccionnan aki ta completamente 
legal, pero por keda considera inmoral. 

Pa basta tempo caba Gobierno di Corsou 
tabata kier a cambia ley di tal manera cu ta 
evitá e tipo di prácticanan aki na Corsou, via 
e asina yamá Stichting Partikulier Fonds. 
Hecho ta cu ta trata aki di un manera legal 
pa evadi belasting den bo propio pais y esey 
te parti (in)moral. 

Mas aun den e caso di e dos personanan aki 
considerando cu un di nan ta forma parti di 
e comision di Reino pa Rechtshandhaving 
cobrando Naf. 14 mil pa luna y e otro ta 
forma parti di e cuerpo di consulta di pais 
(RvA). 

Reportadamente e oficina di abogado aki 
tin 4 contract cu Gobierno caminda pa cada 
e oficina ta ricibi un retainer fee di NAf 25 
mil florin pa luna. 

Nos ta papia ‘ki di 1.2 miyon florin pa 
aña aparte cu banda di esey pa cada caso 
(normal) cu e bufete defende pa Gobierno 
reportadamente nan ta cobra separá. 

Pa ilustrá e parti di inmoralidad, na Ijsland 
p.e. e Promé Minister a retirá despues cu 
pueblo a lanta contra di dje considerando 
cu e tin compania na Panama como un acto 
di traicion contra di pueblo. 

Pa evitá cualkier malentendido; tin com- 
panianan offshore y trust company pa uso 
legitimo. ICIJ a splica esnan cu ta reproduci 
nan datonan enfaticamente cu nan no ta 
sugeri cu e persona of companianan cu nan 
a raportá den ICIJ Offshore Leaks Database 
a kibra ley of actua incorectamente. 

Tur loke nan ta pidi ta pa confirmá e iden- 
tidadnan cu nan a raportá locual den e 
comunidad chikito di Corsou ta ‘fluitje van 
een cent’. 

Offshore fo’i añanan 60 tabata un pilar 
fuerte di economia na Corsou cu pionero- 
nan manera Ton Smeets cu a pone Corsou 
riba mapa mundial di transaccionnan fi- 
nanciero cu tabata produci bon belasting 
pa nos pais. 

Loke ta parce awendia cu no ta usando Off- 
shore pa produci placa pa Gobierno, pero 
p’e beneficiario y su socionan evadiendo 
pago di belasting. 

Dijspie Franken 
a honra como un 
baluarte di Dakota 

E ta un tradicion caba di tur aña cu Comision Marlon 
Sneek ta honra baluartenan di Dakota. Esaki ta di 9 aña 
cu e ta wordo organisa y e aña aki, un di e baluartenan cu 
Comision Marlon Sneek a honra t’e conocido ciudadano, 
Dijspie Franken. 

Un personahe mas conoci como periodista/fotografo, 
pero cu ultimamente ta sufri quebrante di salud, pa ta 
motibo cu nos ta desee un pronto recuperacion. 

Riba e fotonan aki, por mira Djispie Franken rondona 
pa su yiunan, nietanan y tambe por mir’e rondona pa 
su rumannan. Diasabra anochi, ta masha hende a acudi 
n’e ceremonia aki, pa ta testigo di e evento na honor 
di Djispie Franken. Di parti di AWEMainta, recibi nos 
felicitacion. 






iMainta 


www. faccbaok. tom/a wcmamta 




Mafict a alcansa nos 
frontera atrabes di politica 


MAFIA t’e nómber di un totalidad di organ- 
isacionnan criminal secreto, organisá den 
departamentonan. Pa cumpli cu e terminolo- 
gia mafia un organisacion criminal mester ta 
disponé di diferente segmento: Un criminal, 
cultural, polftico y económico. 

Un persona kende ta pertenecé na mafia ta ser 
yamá un mafioso. E terminologia, derivá for di 
Árabe ‘manfiy’, aweOn dia ta keda usá tambe 
pa crimen organisá en general. 

Den nan cu nan mafiosonan nunca ta papia 
tocante nan organisacion den terminologia 
di mafia, mas bien nan ta usa terminologia 
manera “e Famia”. 

Tambe nan ta papia di “nos organisacion”. 
Tampoco nan ta yama nan mes mafioso, pero 
“Uomini dDhonore” o sea hómbeman di honor. 

Actividadnan criminal: Mafia Siciliano ta un 
piesa importante den traficacion di droga. 
Na 2003 segun cálculo mafia Siciliano a haci 
transaccion di droga balorá na 8 miyar euro. 
Na traficacion di arma transaccion na balor di 


1.5 miyar euro a keda had na 2003. 
Usurfamentu (woekerlening): Un publicacion 
na 2007 di Confesercentie, un organisacion 
Italiano di empresa chiquito, ta mencioná cu 
mas o menos 25.2% di tur empresa Siciliano 
debé placa y ta paga un suma di alrededor 1.4 
miyar euro anual na usurero mafioso. Esaki 
ta tuma lugar bou di menása y cu margen di 
ganashi exorbitante. 

E mafia original a surgi na Sicilia como con- 
testa riba e dominio di diferente Gobierno na 
turno. Na cabez di e diferente departamen- 
tonan, dirigi pa famia, ta pará e “Don”. Nan ta 
keda asisti pa consiglieri (consehero). 

E Don ta duna ordo na su Caporegimes (capi- 
tan) di un regimento. Un regimento atrobre 
ta keda dividi den diferente coscheDs (team) 
cu ta ser dirigf dor di un Capodecino (capitan 
di un dosein). 

E accionnan ehecutivo ta keda desempeñá 
dor di asina yamá Soldati (Siciliano pa 
mucha (chito) nan. 



Mafia pa largo tempu a operá segun cierto 
código cu a prohibi nan di ta enbolbi den asun- 
tonan deshonesto manera traficacion di droga 
y prostitucion. 

Traficacion di droga sinembargo si a tuma 
lugar. A pércurá pa tur droga bay pa (den hopi 
caso Mericano) cliente. 

Di tal forma e propio yiunan a keda protehé 
di heroina. Algun código bieu den mafia ta 
omerta y vendetta. Omerta ta enserá cu no 
importa kico cu pasa bo no ta papia tocante 
asunto di bo famia cu ningun hende. Bo ta sera 
bo boca ante autoridadnan. 

E castigo riba kibra cu omerta ta cu bo ta keda 
asesiná y cu un djaka ta keda lagá atras den 
bo boca. 

E promé traicionero kende a kibra e regla di 
omerta tabata Joe Valachi. Un pueblo bibá den 
necesidad, sin trabou, un cas adekuá, sin awa, 
pasobra a sera su awa cobrando un miserabel 
ónderstand di 160 florin pa quincéna ta vota 
pa kén cu ofrecé un salbacion. 

No ta importé si ta mafia. Ta kén su falta? 

Diadomingo awor 

Presentacion na Museo 
Arkeologico Nacional 
Aruba en conexion cu 
Dia Internacional 
di Museo 2016 



PA diferente aña caba e comunidad mundial di 
museo ta celebra “Dia Internacional di Museo” 
rond di e fecha di 18 di mei. 

Cada aña e Conseho Internacional di Museo 
(ICOM) di Nacionnan Uni ta bin cu un tema spe- 
cial pa pone enfasis rib’e posicion importante 
cu museonan tin den nos comunidad. 

Pa 2016 ICOM a scoge e tema di “Museo y 
Paisahe Cultural” (Museums & Cultural Land- 
scapes), cual tambe lo ta e tema oficial di e 
Conferencia General di ICOM pa 2016. 

En conexion cu celebracion di Dia Intemacional 
di Museo, ta ofrece publico riba diadomingo 
awor di 12’or pa l’or di merdia na Museo Arkeo- 
logico Nacional Aruba (MANA), un presenta- 
cion duna pa drs. Raymundo Dijkhoff tocante 
e sitio arqueologico di St. Cruz 35. 

E meta principal pa a institui e Dia Internacional 
di Museo ta pa reconoce e hecho cu museonan 
ta un medio importante den e intercambio cul- 
tural di un pais, unda cu museonan ta enrikece 
e cultura local y ta stimula respet mutuo entre 
diferente culturanan. 

Tambe un museo ta percura pa desaroyo di e 
comunidad, creando asina comprension, coop- 
eracion y union entre nacionnan. 


Durante e ultimo añanan, e participacion na 
e Dia Internacional di Museo a crece grande- 
mente. Asina aña pasa mas di 30.000 museo 
rond di mundo a participa na e esaki cu e tema 
di sostenibibilad. 

MANA a ofrece den cuadro di esaki aña pasa 
diferente actividad pa publico enfocando riba 
e. o. e importancia di e “Trankera” di cadushi. 
Riba diferente dianan nacional mucha y hoben 
por a pinta y decora un “Trankera” na Museo cu 
e. o. materialnan recicla y den vakantie di Pasco 
grandi, conhunto cu Parke Nacional a ofrece un 
workshop di “Raton di Anochi”. 

Segun e definicion di e Comite pa Patrimonio 
Mundial di Nacionnan Uni, un paisahe cultural 
ta e elemento cultural cu ta ser representa den 
tanto e material cu a ser crea pa e ser humano, 
como tambe e material cu a ser crea dor di 
naturalesa. 

Pues aki por trata di un paisahe crea intencio- 
nalmente dor di un persona, pero tambe un 
paisahe cu ta existi como resultado di e proceso 
di evolucion. Hopi biaha e paisahe cultural tin 
un asociacion religioso y artistico, banda di e 
elementonan natural. 

Na Aruba sigur tambe nos conoce e paisahe 


cultural. Asina nos tabatin e “Natural Bridge”, 
tambe conoci como e sitio Boc’i Brik, di cual 
MANA algun aña pasa tabatin un exposicion 
temporario pa publico, pero tambe “Ser’i Noca”, 
“Ayo y Casibari Rock formations”, como tambe 
nos cuebanan den Parke Nacional Arikok. 

Pa Museo Arkeologico Nacional Aruba e tema 
di Paisahe Cultural ta mas importante ainda, 
ya cu e material arkeologico hopi biaha ta den 
relacion cu e elementonan natural. 

Asina por nota cu e manera di biba di e Amer- 
indio ta trata di un combinacion di naturalesa 
cu e influencia di e ser humano, lagando asina 
un imprenta permanente di e relacion cu tabata 
existi entre e poblacion y su habitat natural. 
Muestra di esaki no ta solamente e dibuhonan 
riba baranca cu e Amerindionan a laga atras, 
sino tambe e kemaduranan di nan casuela 
unda nan tabata bida, como tambe e monton di 
cocolishi, e asinayama ‘shell-midden’, na unda 
nan tabata colecta bestia di cocolishi. 

Tambe tin algun sitio na Aruba (p. e. den e 
cuebanan) cu ta refleha un uso particular di e 
ser humano cu un sitio specifico den natura- 
lesa, sea cu ta(-bata) pa actividad spiritual of 
ceremonial. 

Como reconocemiento di e variacion grandi di 

e interaccion entre e ser humano y su medio 
ambiente, mester bin cu mihor proteccion di e 
herencia cultural aki. 

E paisahe cultural no ta trata solamente e as- 
pecto cultural di tradicion bibo, pero tambe 
restonan di nos antepasadonan. 

P’esey mester bin cu legislacion adequa cu ta 
proteh’e nos herencia cultural arkeologico y 
nos sitionan natural-historico specifico, p’asina 
futuro generacionnan tambe por sa mas di nos 
historia y nos identidad cultural. 

Den e cuadro aki y den conexion cu Dia Inter- 
nacional di Museo 2016, Museo Arkeologico ta 
ofrece diadomingo awor di 12:00-1:00 pm un 
bes mas e presentacion di arkeologo drs. Ray- 
mundo Dijkhoff tocante e santanan historico 
na St. Cruz 35. 

E biaha aki drs. Dijkhoff lo amplia un poco mas 
riba esaki. 

Pues no perde e oportunidad aki y bishita 
Museo entre 10:00 am pa 2:00 pm y haci uzo di 
e oportunidad pa presencia e charla di St. Cruz 
35 y haci tur bo preguntanan na e arkeologo 
mes. Museo Arkeologico ta felicita tur Museo 
y personal di Museonan riba Dia Internacional 
di Museo. 


















































